Saken ble først henlagt to ganger av politiet før den ble beordret etterforsket av Riksadvokaten. Barnets stefar ble i 2008 dømt i Tønsberg tingrett til seks års ubetinget fengsel for legemsbeskadigelse med døden til følge under særdeles skjerpende omstendigheter. I ankesaken i Agder lagmannsrett ble stefaren i 2009 dømt til åtte års ubetinget fengsel, ett år mer enn aktors påstand. Stefarens anke ble avvist av Høyesteretts ankeutvalg. I oktober 2009 ble stefaren innkalt til soning av dommen i Ringerike fengsel. Christoffers grav har helt siden han ble gravlagt i 2005 blitt skjendet en rekke ganger.